Správa Komisie - Výročná správa Komisie o Záručnom fonde a jeho správe v roku 2005 {SEK(2006) 891} /* KOM/2006/0366 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 10.7.2006 KOM(2006) 366 v konečnom znení SPRÁVA KOMISIE Výročná správa Komisie o Záručnom fonde a jeho správe v roku 2005 {SEK(2006) 891} OBSAH 1. Právny základ 3 2. Stav fondu k 31. decembru 2005 3 2.1 Finančná analýza 3 2.2 Účtovná evidencia 4 3. Platby do fondu 5 3.1. Platby zo všeobecného rozpočtu počas rozpočtového roka 5 3.2. Úrok z finančnej investície likvidných aktív fondu 6 3.3. Náhrada od platobne neschopných dlžníkov 7 4. Pasíva fondu 7 4.1. Neuhradené platby 7 4.2. Úhrady EIB 7 1. Právny základ Nariadením Rady (ES, Euratom) č. 2728/94 z 31. októbra 1994 (ďalej len „nariadenie“) sa ustanovil Záručný fond pre vonkajšie opatrenia (ďalej len „fond“) s cieľom odškodňovať veriteľov Spoločenstva v prípade platobnej neschopnosti príjemcov úverov, ktorým Spoločenstvo úvery poskytlo, alebo sa za ne zaručilo (Ú. v. ES L 293, 12.11.1994, s. 1). Toto nariadenie bolo zmenené a doplnené nariadením Rady (ES, Euratom) č. 1149/99 z 25. mája 1999 (Ú. v. ES L 139, 2.6.1999, s. 1) a nariadením Rady (ES, Euratom) č. 2273/2004 z 22. decembra 2004 (Ú. v. EÚ L 396, 31.12.2004, s. 28) (ďalej len „zmenené a doplnené nariadenie“). V súlade s článkom 6 tohto nariadenia Komisia poverila Európsku investičnú banku (EIB) finančnou správou fondu na základe dohody medzi Spoločenstvom a Európskou investičnou bankou (EIB) podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“). Podľa článku 8.2 tejto dohody banka musí každý rok do 1. marca zaslať Komisii správu o stave fondu a jeho správe vrátane výkazu o príjmoch a výdavkoch, „výkazu o finančných výsledkoch“ a účtovnej závierky fondu za predchádzajúci rok, „výkazu o finančnom stave fondu“. Bližšie podrobnosti o správe za rok 2005 možno nájsť v oddiele 2 pracovného dokumentu zamestnancov Komisie (ďalej len „príloha“)[1]. Okrem toho v článku 7 zmeneného a doplneného nariadenia sa stanovuje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho správe pre každý rozpočtový rok. 2. Stav fondu k 31. decembru 2005 2.1 Finančná analýza Stav fondu sa uvádza v súlade s Medzinárodnými štandardmi finančného výkazníctva (IFRS) ku koncu rozpočtového roku 2005. Celková výška finančných prostriedkov fondu bola 1 324 663 957,25 EUR (pozri oddiel 3 prílohy: Výkaz o finančnom stave fondu k 31. decembru 2005, ktorý poskytla EIB). Táto čiastka predstavuje od založenia fondu všetky: - rozpočtové platby do fondu vo výške 2 672 274 500,00 EUR; - čisté ročné zostatky z predchádzajúcich rokov vo výške 523 763 636,64 EUR; - oneskorené splátky z nečlenských štátov vo výške 575 673 913,77 EUR; - dlhy zodpovedajúce neuhradeným splátkam voči EIB vo výške 711 557,47 EUR; - provízie prijaté za oneskorené náhrady v roku 2002 vo výške 5 090 662,91 EUR; - úprava v dôsledku použitia IFRS na ocenenie portfólia fondu vo výške 46 981 944,72 EUR (pozri položku „rezervy“ v pasívach súvahy Záručného fondu v oddiele 3 prílohy); - odpočítané požiadavky na čerpanie zo zdrojov fondu (477 860 856,19 EUR); - postupné splátky prebytkov vo fonde do rozpočtu (1 683 140 000,00 EUR); - a 10. januára 2005 sa vykonal mimoriadny prevod splátky do rozpočtu vo výške 338 831 402,07 EUR, ktorý predstavoval 9 % neuskutočnených operácií k 1. máju 2004 poskytnutých novým členských štátom (pozri oddiel 1 poslednej zmeny a doplnenia nariadenia fondu). Po odpočítaní položiek časového rozlíšenia 725 117,47 EUR, z toho poplatkov za správu vo výške 702 497,47 EUR (úhrada EIB), celková čiastka vo fonde k 31. decembru 2005 predstavuje 1 323 938 839,78 EUR. V článku 3 nariadenia sa vyžaduje, aby čiastka fondu dosiahla primeranú výšku (cieľovú čiastku) stanovenú na úrovni 9 % z celkových splatných kapitálových záväzkov vyplývajúcich z každej operácie plus splatný, ale dosiaľ nezaplatený úrok. Preto nekryté záručné operácie pre pôžičky a úvery určené tretím krajinám[2] plus nezaplatený splatný úrok boli k 31. decembru 2005 v celkovej výške 13 680 125 069,70 EUR, z čoho 125 823 921,72 EUR pripadalo na splatný, ale ešte nezaplatený úrok. Pomer medzi zdrojmi fondu vo výške 1 323 938 839,78 EUR a splatnými kapitálovými záväzkami v zmysle zmeneného a doplneného nariadenia bol 9,68 %. Keďže tento pomer je vyšší ako cieľová čiastka vo výške 9 %, celkové zaručené nesplatené čiastky (zaokrúhlená čiastka vo výške 1 231,21 milióna EUR), v súlade s článkom 3 ods. 3 nariadenia sa muselo vykonať vyplatenie z fondu do všeobecného rozpočtu Európskej únie. Čiastka, ktorá sa má previesť do rozpočtu v roku 2006, predstavuje 92 730 000,00 EUR. 2.2 Účtovná evidencia Európske spoločenstvá sa zaviazali vykonať významnú zmenu svojho účtovného rámca s cieľom zostaviť účtovné závierky na základe položiek časového rozlíšenia v roku 2005. V rámci tejto modernizácie sa Komisia rozhodla viesť účtovníctvo podľa nových účtovných pravidiel v duchu zásad IPSAS /IFRS. Následne na dodržanie týchto zásad sa vyhotovili účtovné závierky fondu pred konsolidáciou. Celková čiastka v súvahe pred konsolidáciou je 1 325 891 755,37 EUR. Táto čiastka zahŕňa celkovú čiastku fondu plus nedoplatky uhradené z fondu, úroky z omeškania platieb a ostatné položky časového rozlíšenia s cieľom vyhotoviť úplný súbor účtovných závierok fondu na konci roku, ktoré sa zahrnú do konsolidovanej súvahy (podrobnosti pozri v oddiele 4 prílohy). 3. Platby do fondu 3.1. Platby zo všeobecného rozpočtu počas rozpočtového roka Právny základ pre dodatočné podmienky je opísaný v oddiele 1 prílohy. Nariadením Rady (ES) č. 2040/2000 z 26. septembra 2000 (Ú. v. ES L 244, 29.9.2000, s. 27) týkajúce sa rozpočtovej disciplíny sa povolilo zapísať do všeobecného rozpočtu rezervu pre operácie týkajúce sa úverov a záruk na úvery. Táto položka, do ktorej boli v roku 2005 pridelené rozpočtové prostriedky vo výške 223 miliónov EUR, sa používa na dotovanie fondu čiastkami prevedenými do rozpočtovej položky pre platby do fondu. V súlade s právnou úpravou schválil rozpočtový orgán v roku 2005 jeden prevod v celkovej čiastke 140 110 000,00 EUR na dotovanie Záručného fondu. - Prevod na základe DEC 11/2005[3] : 140 110 000,00 EUR: tento prevod sa týkal platby do fondu v súvislosti s rozhodnutiami Rady z 22. decembra 1999, 6. novembra 2001 a 22. decembra 2004 a rozhodnutím Komisie K(2004)2817/3, v súlade s podmienkami stanovenými v prílohe k tomuto nariadeniu. Rozhodnutia, na ktoré sa vzťahuje tento prevod, sú uvedené v oddiele 1 prílohy. Prevod sa vykonal na základe vyrovnávacieho mechanizmu na zúčtovanie úhrady prebytku fondu vo výške 187 130 000,00 EUR, ktorá sa uskutočnila 15. júla 2005. Komisia prijala 12. apríla 2005 návrh nariadenia Rady, ktorým sa mení a dopĺňa nariadenie (ES, Euratom) č. 2728/94, ktorým sa zriaďuje Garančný fond pre vonkajšie opatrenia[4] s cieľom zmeniť mechanizmus fondu pre tvorbu rezervy. Hlavným cieľom návrhu je zlepšiť účinnosť využívania rozpočtových prostriedkov. Podľa návrhu by sa tvorenie rezervy fondu uskutočňovalo ex-post na základe zaznamenaných čiastok nesplatených pôžičiek so zárukou. V čase dokončovania tejto správy Rada ešte neschválila návrh Komisie. Podľa oznámenia Komisie o finančných výhľadoch na roky 2007-2013[5] nebude výška financovania garančného fondu v budúcnosti[6] teoreticky obmedzená, keďže jeho financovanie sa bude vykonávať prostredníctvom rozpočtovej položky uvedenej v kapitole 4 (vonkajšie vzťahy), a nie prostredníctvom osobitnej rezervy ako v súčasnosti. 3.2. Úrok z finančnej investície likvidných aktív fondu Likvidné aktíva fondu sú investované v súlade so zásadami riadenia ustanovenými v prílohe k dohode medzi Komisiou a EIB z 23. a 25. novembra 1994, zmenenou a doplnenou dodatkovou dohodou č. 1 zo 17. a 23. septembra 1996 a dodatkovou dohodou č. 2 z 26. apríla a 8. mája 2002. Dodatkovou dohodou č. 2 boli investičné zásady zmenené v roku 2002 s cieľom upraviť nadmernú likviditu, ktorá presiahla 50 % aktív fondu a obmedzila výnos fondu. V snahe zachovať tento limit, pričom aspoň jedna tretina fondu sa musí investovať v rámci krátkodobých investícií (do jedného roka), nástroje spôsobilé pre krátkodobú likviditu sa rozšírili. Teraz zahŕňajú cenné papiere s variabilným kurzom bez ohľadu na dátum ich splatnosti a cenné papiere s fixným kurzom s maximálne jednoročnou lehotou splatnosti bez ohľadu na ich pôvodnú lehotu splatnosti. Toto je preto, lebo cenné papiere s fixným kurzom sa uhrádzajú do výšky 100 % ich nominálnej hodnoty na konci lehoty ich platnosti (t. j. maximálne po jednom roku), zatiaľ čo cenné papiere s variabilným kurzom sa môžu predať kedykoľvek za cenu približujúcu sa hodnote 100 %, bez ohľadu na čas, ktorý zostáva do ich splatnosti. Na udržanie rovnováhy medzi rôznymi nástrojmi, u ktorých sa sleduje likvidita, najmenej 18 % (čo zodpovedá dvojnásobnej miere tvorby rezerv fondu) sa ponecháva v peňažných investíciách, najmä v bankových vkladoch. Táto nová štruktúra pomohla zlepšiť výnos fondu a zároveň sa udržala prezieravá úroveň likvidity. V roku 2005 bol pre dlhodobé investície schválený postupný prístup s cieľom dosiahnuť zavedenie cieľovej štruktúry, t. j. rovnakého rozloženia investícií s lehotou splatnosti v trvaní 2 rokov a 10 rokov. Na tento účel sa stanovili výšky úrokových sadzieb (vstupné body), na základe ktorých by sa začali dlhodobé investície s lehotou splatnosti v trvaní 2 rokov, pokiaľ sú skutočné čiastky pod cieľovými čiastkami. V priebehu roku 2005 sa nedosiahli všetky úrovne, a preto sa zavádzanie cieľovej štruktúry dokončí v roku 2006. Zoznam bánk oprávnených prijímať vklady schválili Komisia a EIB. Pôvodný zoznam bol pravidelne revidovaný so zreteľom na aktuálne zmeny v hodnotení bánk. Väčšina bánk sú členmi zúčtovacieho systému prostredníctvom eura. Všetky tieto banky majú hodnotenie od agentúry Moody's najmenej na úrovni stupňa A1 pre dlhodobé investície a P1 pre krátkodobé investície, alebo ekvivalentné hodnotenie od agentúr Standard & Poor's alebo Fitch. Investície, ktoré banky realizujú, sa riadia pravidlami, ktorých cieľom je zabezpečiť rozloženie rizika a vyhnúť sa jeho koncentrácii. V roku 2005 boli úroky z hotovosti peňažných ekvivalentov, bežných účtov fondu a cenných papierov v celkovej výške 50 439 477,94 EUR, ktoré sa rozdelili takto: - vklady a bežné účty : 6 280 520,69 EUR; týka sa to stavu k 31. decembru 2005 vrátane úroku z bankových vkladov (5 907 583,42 EUR) a zmien vo vzniknutom úroku v roku 2005 vo výške 203 864,22 EUR. Bežné účty boli vo výške 37 503,59 EUR a pozostávali z úroku zaznamenanom na bežnom účte. Obchodné cenné papiere boli vo výške 160 016,91 EUR získaných úrokov a zmeny v úrokoch vzniknutých k 31. decembru 2005 (28 447,45 EUR); - portfólio cenných papierov : 44 158 957,25 EUR; táto čiastka sa skladá z 48 997 994,99 EUR úrokov z cenných papierov a zmien vo vzniknutých úrokoch (1 961 071,32 EUR) k 31. decembru 2005. Úrok z cenných papierov je vytvorený investíciami do cenných papierov v súlade so zásadami investovania stanovenými v dohode, v ktorej sa EIB zveruje úloha správy likvidných aktív fondu. Od tejto čiastky sa však musí odpočítať čiastka 2 877 966,42 EUR zaznamenaná v priebehu roka ako rozdiel medzi vstupnou cenou a splatenou hodnotou rozdelenou pro rata temporis počas zostávajúcej lehoty splatnosti cenných papierov na držiteľa (zodpovedajúcou zapísaniu prirážky alebo zľavy zaznamenanej vo výkaze ziskov a strát). Získané úroky sú zaznamenané vo výsledkoch rozpočtového roka. 3.3. Náhrada od platobne neschopných dlžníkov V roku 2005 sa neuskutočnila žiadna platba. Fond má získať späť čiastku 1 448 433,44 USD v súvislosti s nezaplatenými sankčnými úrokmi. 4. Pasíva fondu 4.1. Nesplatené platby Fond nebol v roku 2005 vyzvaný na úhradu platieb z omeškania. 4.2. Úhrada EIB V druhej dodatkovej dohode k uvedenej dohode, podpísanej 26. apríla a 8. mája 2002, sa stanovuje, že dotácia banky je podmienená tým, že na každú z tranží aktív fondu sa použijú degresívne ročné sadzby provízie, ktoré sa ich prípadne týkajú. Tieto úhrady sa vypočítajú na základe priemerných aktív fondu. Úhrada banky pre rok 2005 bola stanovená vo výške 702 497,47 EUR a bola zaznamenaná vo výsledovke a ako prírastky (pasív) v súvahe. Táto úhrada sa vyplatí Európskej investičnej banke v prvom štvrťroku 2006. [1] SEK(2006) 891. [2] V zmenenom a doplnenom nariadení sa stanovuje, že operácie v prospech pristupujúcich krajín kryté Záručným fondom zostávajú po dátume ich pristúpenia naďalej kryté zárukou Spoločenstiev. Od tohto dátumu však prestávajú byť vonkajšími opatreniami Spoločenstiev a sú kryté priamo všeobecným rozpočtom Európskej únie a už nie Záručným fondom. [3] SEK(2005) 479 konečné znenie. [4] KOM(2005) 130. [5] KOM(2004) 487 zo 14.7.2004. [6] Rozpočtová disciplína však bude zabezbečená pre:- pre pôžičky určené na makrofinančnú pomoc sú potrebné jednotlivé rozhodnutia Rady;- pre pôžičky Euratomu a úvery zaručené EIB Rada schvaľuje viacročné stropy.